Hvernig á að leggja og tengja kerfi fortengdra strengja ( „ gesis “ og „ instabus “ kerfi ) ? Nánari lýsing : Er í lagi að leggja kerfi fortengdra strengja svokölluð “ gesis-kerfi ” eða “ instabus-kerfi ” á sama hátt og um lausataugar væri að ræða ? Hvernig ber að ganga frá tengistykkjum kerfisins ? Tilkoma fortengdra strengja með kló og taugatengli , stundum kallað „ gesis-kerfi “ eða „ instabus-kerfi “ , breytir í engu gildandi reglum um strengjalagnir eða lausataugar , sbr. reglugerð um raforkuvirki ( rur ) og ÍST 200 : 2006 . Leggja skal þessa fortengdu strengi , eins og aðra , eftir viðurkenndum lagnaleiðum , s.s. strengstigum , eða festa með öðrum viðurkenndum hætti . Þá skal það sérstaklega áréttað að þessir strengir mega ekki liggja lausir eða upprúllaðir , t.d. ofan við kerfisloft , frekar en aðrir strengir . Þar sem um er að ræða styttri vegalengdir , t.d. frá strengstiga í lampa eða á milli lampa , mega þessir strengir þó liggja lausir enda sé þá farið eftir ákvæðum gildandi reglna ( rur og skoðunarreglur ) um lausataugar varðandi frágang , lengd o.þ.h . Samtengingar og greiningar skulu gerðar í þar til ætluðum tengidósum ( tengistykkjum ) og skulu tengistykkin festast eftir reglum sem gilda um tengidósir .